Diari Oficial de la Generalitat Valenciana


Sumari del DOGV 8271, del 11-04-2018 (2018/3495)

RESOLUCIÓ de 6 d'abril de 2018, del director general de l'Institut Valencià de la Joventut, per la qual es resol la convocatòria de campaments d'estiu per a l'any 2018, dins de la campanya «Viu jove», en la modalitat dirigida a ajuntaments.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8271

Data del DOGV
:   11-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3495


Data del document
:   06-04-2018

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 d'abril de 2018, del director general de l'Institut Valencià de la Joventut, per la qual es resol la convocatòria de campaments d'estiu per a l'any 2018, dins de la campanya «Viu jove», en la modalitat dirigida a ajuntaments. [2018/3495]  
I. Per la Resolució de 22 de febrer de 2018, del director general de l'Institut Valencià de la Joventut (d'ara endavant, IVAJ), publicada en el Diari Oficial de la Generalitat Valenciana (DOGV) número 8244, de 28 de febrer de 2018, es va convocar la convocatòria de Campaments d'estiu per a l'any 2018, dins de la campanya Viu Jove.  
II. De conformitat amb el que estableix la base 7.1 de l'annex I de la dita resolució, s'ha procedit a ordenar les sol·licituds rebudes dels ajuntaments des de l'1 de març de 2018, de forma ascendent pel nombre d'habitants.  
III. En l'adjudicació de les places s'han seguit els tràmits previstos en la Resolució de 22 de febrer de 2018, del director general de l'IVAJ, per la qual es fa pública la convocatòria del programa de Campaments d'estiu 2018, dins de la campanya Viu Jove, en la modalitat A, dirigida a ajuntaments.  
IV. Vist l'informe de la cap de secció de Programes de Joventut II de l'IVAJ, sobre la proposta d'adjudicació de places, en virtut de tot això, i fent ús de les facultats conferides al director general de l'IVAJ per l'article 11 de la Llei 15/2017, de la Generalitat, de polítiques integrals de joventut, resolc:  
  
Primer  
Adjudicar les places reservades en la convocatòria de Campaments d'estiu 2018, dins de la campanya Viu Jove, en la modalitat A, dirigida a ajuntaments, als que figuren en l'annex I de la present resolució.  
  
  
Segon  
Aprovar la llista d'entitats no adjudicatàries que s'especifica en l'annex II i que inclou les entitats que han triat opcions que s'han adjudicat a altres entitats, les quals, seguint l'ordre establit, tenen prioritat sobre les primeres.  
  
Tercer  
Formalització de reserva  
3.1. El termini que les entitats adjudicatàries tindran per a formalitzar la reserva serà des del dia següent a la publicació d'aquesta resolució fins al 25 d'abril, d'acord amb les bases 8.2, del annex I, de la Resolució de 22 de febrer de 2018, per la qual es convoca el programa de Campaments d'estiu 2018, dins de la campanya Viu Jove.  
  
3.2. Les entitats adjudicatàries rebran per via telemàtica el document de liquidació dels pagaments a realitzar i els terminis establits a l'efecte, en el qual figurarà un número de reserva al qual hauran de fer referència en qualsevol comunicació amb l'IVAJ que tinga relació amb aquesta convocatòria.  
3.3. Per a formalitzar les adjudicacions, les entitats han de realitzar un primer pagament en concepte de reserva de 10,00 - per plaça, en el compte número ES58 0466 7437 0258 4619 8090, de BANKIA, i trametre a través del procediment telemàtic corresponent, una còpia del justificant bancari, i també el document de liquidació mencionat, degudament signat.  
De conformitat amb el que disposa la base 8.3, del annex I, de la Resolució de 22 de febrer de 2018, l'efectivitat de la present resolució queda condicionada al compliment de les esmentades obligacions, amb els efectes que estableix la dita base.  
  
Contra la present resolució, que posa fi a la via administrativa, podrà interposar-se potestativament un recurs de reposició davant del mateix òrgan que la va dictar, en el termini d'un mes comptat a partir de l'endemà de la seua publicació en el Diari Oficial de la Generalitat Valenciana (DOGV), o bé, directament, un recurs contenciós administratiu davant del jutjat contenciós administratiu competent, en el termini de dos mesos comptats des de l'endemà de la seua publicació en el Diari Oficial de la Generalitat Valenciana. Tot això d'acord amb el que preveuen els articles 123 i 124 de la Llei 39/2015, d'1 d'octubre, del Procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen interposar-hi qualsevol altre recurs que consideren oportú.  
  
  
València, 6 d'abril de 2018.- El director general de l'Institut Valencià de la Joventut: Jesús Martí Nadal.